ตรวจสอบคุณภาพอากาศด้วยตัวเอง รับความช่วยเหลือจากมืออาชีพ สังเกตสัญญาณของคุณภาพอากาศที่แย่
คุณสามารถหาซื้อเครื่องตรวจสอบคุณภาพในอากาศได้ตามร้านทั่วไป ซึ่งจะช่วยตรวจวัด (และบันทึก) คุณภาพอากาศภายในบ้านได้อย่างมีประสิทธิภาพ เครื่องมือส่วนใหญ่ที่มีขายมักจะตรวจสอบฝุ่นในระดับขนาด 2.5 ไมครอน (PM2.5) (อนุภาคฝุ่นและสารก่อภูมิแพ้ในอากาศที่คุณหายใจเข้าไป) สารประกอบอินทรีย์ระเหยง่าย เช่น สารเคมีที่เป็นพิษ (Volatile Organic Compounds: VOCs) อุณหภูมิ และความชื้น (สำหรับวัดเชื้อรา)   เครื่องตรวจสอบคุณภาพอากาศที่น่าเชื่อถือได้ในท้องตลาดคือยี่ห้อ Foobot Awair Speck และ Air Mentor 6 in 1 อุปกรณ์เหล่านี้มีราคาระหว่าง 3,000-10,000 บาท คุณตรวจสอบได้ว่ามีเชื้อราเติบโตอยู่ในบ้านหรือไม่ด้วยการใช้สายตาและการดมกลิ่น ถ้าคุณได้กลิ่นเหม็นอับจากส่วนใดส่วนหนึ่งของบ้าน และการทำความสะอาดไม่สามารถดับกลิ่นนั้นได้ คุณอาจจะต้องจ้างผู้เชี่ยวชาญเพื่อตรวจสอบดูว่ามีเชื้อราอยู่ในบ้านหรือไม่  นอกจากนี้ คุณยังต้องลองสังเกตสัญญาณของเชื้อราผ่านสายตา เช่น จุดดวงๆ สีดำๆ จุดที่เปียกน้ำ หรือจุดที่อับชื้นในบ้าน คาร์บอนมอนออกไซด์เป็นก๊าซไร้กลิ่น ไร้สี ไร้รสชาติที่เกิดจากเครื่องใช้ต่างๆ ในบ้าน (เช่น เตา ที่ผิงไฟ เตาหลอม เครื่องทำน้ำร้อน และเตาย่าง) ซึ่งอาจเป็นอันตรายถึงชีวิตได้หากสูดดมเข้าไป ดังนั้น การติดตั้งเครื่องตรวจสอบก๊าซคาร์บอนไดออกไซด์ในทุกๆ ชั้นของบ้านคือสิ่งที่สำคัญ เพื่อเตือนคุณถ้าปริมาณก๊าซนั้นมากเกินไป   ติดตั้งเครื่องตรวจสอบใกล้กับห้องนอนเพื่อให้คุณได้ยินเมื่อเกิดการแจ้งเตือนขึ้นระหว่างที่กำลังหลับอยู่ หมั่นตรวจสอบและเปลี่ยนแบตเตอรี่ของเครื่องอยู่เสมอ กฎที่ควรยึดไว้คือการเปลี่ยนแบตเตอรี่ทุกๆ 6 เดือนหรือนานกว่านั้น แม้ว่าเวลาจะเปลี่ยนแปลงไปตามรุ่นที่ใช้ก็ตาม เรดอนเป็นธาตุกัมมันตรังสีที่เกิดขึ้นตามธรรมชาติ เช่น การสลายตัวของธาตุยูเรเนียม สารเหล่านี้อาจตรวจพบได้ในดินและบ่อน้ำ และบางครั้งอาจจะแทรกซึมเข้าไปในตัวบ้าน วิธีเดียวที่จะป้องกันการปนเปื้อนกัมมันตรังสีได้คือการตรวจหา คุณสามารถซื้อเครื่องตรวจสอบได้ตามร้านขายอุปกรณ์สำหรับบ้าน   การตรวจสอบส่วนใหญ่จะเป็นการวิเคราะห์จากถ่านไม้ โดยทำการทิ้งวัตถุตรวจจับรังสีไว้ในบ้านของคุณเป็นระยะเวลาหนึ่ง จากนั้นเก็บรวบรวมและส่งไปยังห้องปฏิบัติการแล้วรอผลการวิเคราะห์ นอกจากนี้ ศูนย์บริการตรวจสอบกัมมันตรังสีแห่งชาติ ที่มหาวิทยาลัยประจำรัฐแคนซัส มีส่วนลดสำหรับการซื้อเครื่องตรวจสอบออนไลน์ที่เว็บไซต์ http://sosradon.org/test-kits. เครื่องฟอกอากาศมีประโยชน์ในการเพิ่มคุณภาพอากาศเป็นอย่างมาก โดยเฉพาะคนที่มีปัญหาภูมิแพ้ การใช้เครื่องฟอกอากาศมักจะมีประสิทธิภาพมากที่สุด เพราะจะช่วยกักอนุภาคฝุ่นและสารก่อภูมิแพ้อื่นๆ จากอากาศมากกว่าแผงกรองอากาศ  วางเครื่องฟอกอากาศไว้ในห้องนอนเพื่อผลลัพธ์ที่ดีที่สุด ซึ่งจะช่วยให้คุณได้รับผลประโยชน์จากเครื่องฟอกอากาศมากที่สุด (ขณะนอนหลับ) เมื่อเทียบกับส่วนอื่นๆ ของบ้าน เมื่อคุณเริ่มสงสัยคุณภาพอากาศในบ้าน การเปลี่ยนแผงกรองอากาศก็เป็นความคิดที่ดี คุณควรจะเปลี่ยนแผงกรองอากาศทุกๆ 90 วันสำหรับบ้านโดยทั่วไป แต่ถ้าคุณสงสัยว่าคุณภาพอากาศในบ้านนั้นแย่มาก คุณก็อาจจะเปลี่ยนแผงกรองอากาศบ่อยๆ ก็ได้   ถ้าคุณมีสุนัขหรือแมวอยู่ในบ้าน ให้เปลี่ยนแผงกรองอากาศทุก 60 วัน ถ้าคุณ (หรือคนอื่นในบ้าน) เป็นภูมิแพ้ คุณควรจะเปลี่ยนแผงกรองอากาศทุกๆ 20-45 วัน ถ้าคุณคิดว่าคุณภาพอากาศในบ้านของคุณนั้นแย่มาก คุณควรจะจ้างมืออาชีพที่สามารถวัดคุณภาพอากาศและให้คำแนะนำกับคุณได้ ถามเพื่อน นายหน้าอสังหาริมทรัพย์ หรือบริษัทก่อสร้างเพื่อหาผู้เชี่ยวชาญที่ได้รับการยอมรับในพื้นที่ของคุณ มืออาชีพจะสามารถตรวจสอบอากาศที่แย่ได้ดังต่อไปนี้   เชื้อราภายในบ้าน สีทาบ้านที่ผสมสารตะกั่ว อนุภาคฝุ่นและสารก่อภูมิแพ้อื่นๆ มลพิษที่เกี่ยวข้องกับควัน น้ำยาปรับอากาศ เทียน และตะเกียง ผลิตภัณฑ์ทำความสะอาดในครัวเรือน ก๊าซและอนุภาคจากการเผาไหม้ ถ้าคุณสงสัยว่าบ้านของคุณมีระดับกัมมันตรังสีที่สูง คุณอาจจะต้องจ้ามืออาชีพในการแก้ปัญหา คุณสามารถติดต่อกับหน่วยงานราชการ หรือกรมอนามัยเพื่อหารายชื่อผู้เชี่ยวชาญที่ช่วยกำจัดกัมมันตรังสีออกจากบ้านได้  คุณยังสามารถใช้แผนที่ระบุตัวแทนพิทักษ์สิ่งแวดล้อมเพื่อหามืออาชีพทางด้านกัมมันตรังสีในพื้นที่ของคุณได้ที่เว็บไซต์  https://www.epa.gov/radon/find-information-about-local-radon-zones-and-state-contact-information ถ้าคุณกำลังจะซื้อหรือขายบ้าน การตรวจสอบคุณภาพอากาศบ่อยๆ จะช่วยเพิ่มความเป็นไปได้ที่คุณจะยื่นกู้เงินผ่าน โดยเฉพาะในพื้นที่ที่มีมลพิษทางอากาศที่สูงจากอุตสาหกรรมหรือธรรมชาติ (เช่นการเกิดไฟป่าบ่อยๆ) ในกรณีเหล่านี้ การตรวจสอบด้วยตัวเองอาจจะไม่เพียงพอ   จ้างมืออาชีพที่มีประสบการณ์ตรวจสอบคุณภาพอากาศในบ้าน โดยเฉพาะคนที่นายหน้า ผู้ให้กู้ หรือผู้ตรวจสอบบ้านแนะนำ ถ้าคุณหามืออาชีพที่แนะนำไม่ได้ ลองศึกษาด้วยการอ่านบทวิจารณ์ออนไลน์จากลูกค้าที่เคยใช้บริการในพื้นที่ของคุณ คุณยังสามารถตรวจสอบใบรับรองของมืออาชีพที่คุณคาดว่าจะจ้างได้ เช่น ใบรับรองการเป็นสมาชิกหน่วยงานพัฒนาคุณภาพ (Indoor Air Quality Association) หรือ ใบรับรองการเป็นที่ปรึกษาด้านคุณภาพอากาศในบ้านผ่านองกรณ์นานาชาติ อาการภูมิแพ้อาจเกิดจากอากาศหรือฤดูกาลที่เปลี่ยนแปลง แต่ก็มักจะเกิดจากอากาศในบ้านทำให้เกิดอาการระคายเคือง ถ้าคุณสังเกตเห็นว่าอาการภูมิแพ้ของคุณรุนแรงมากขึ้น ก็อาจจะถึงเวลาที่จะทำการตรวจสอบคุณภาพอากาศในบ้านของคุณ อาการแพ้ที่มักจะเกิดขึ้นบ่อยมีดังต่อไปนี้   อาการไอ จาม น้ำตาไหล คัดจมูก ปวดหัว เลือดกำเดาไหล คุณอาจจะคิดว่าการป่วยนั้นไม่เกี่ยวข้องกับคุณภาพอากาศภายในบ้าน แต่บ่อยครั้งที่ความคิดนี้เป็นจริง เพราะการปนเปื้อนสารบางชนิด เช่น ใยหิน พิษจากเชื้อรา และสารเคมีอื่นๆ อาจจะส่งผลเสียต่อสุขภาพได้ โดยเฉพาะถ้าคุณมีอาการปวดบวมหรือหลอดลมอักเสบบ่อยๆ ดังนั้น ถ้าคุณมีอาการดังต่อไปนี้ ให้ตรวจสอบคุณภาพอากาศในบ้าน   เวียนหัว คลื่นใส้ ผื่นคัน มีไข้ หนาวสั่น อ่อนเปลี้ยเพลียแรง การก่อสร้างบ้านอาจส่งผลต่อคุณภาพอากาศภายในบ้านของคุณ เพราะเมื่อมีการปรับปรุงบ้านใหม่หรือมีการก่อสร้างใหม่เกิดขึ้น อากาศก็อาจจะปนเปื้อนไปด้วยอนุภาคฝุ่น สารเคมี และสิ่งอันตรายต่างๆ ที่อาจสะสมอยู่ในระบบหมุนเวียนอากาศในบ้านของคุณ  แม้แต่การก่อสร้างที่เกิดจากเพื่อนบ้านก็ส่งผลเสียต่อคุณภาพอากาศในบ้านคุณ ดังนั้น ดูให้ดีว่าคุณคอยสังเกตอยู่ตลอด
ซื้อเครื่องตรวจสอบคุณภาพอากาศ. ตรวจหาสัญญาณหรืออาการที่เกี่ยวข้องกับเชื้อรา. ติดตั้งเครื่องตรวจสอบก๊าซคาร์บอนมอนออกไซด์ทุกๆ ชั้นในบ้าน. ตรวจสอบธาตุเรดอนที่บ้านด้วยตัวเอง. ใช้เครื่องฟอกอากาศ. เปลี่ยนแผงกรองอากาศทุก 2-3 เดือน. จ้างมืออาชีพในการวัดคุณภาพอากาศในบ้าน. จ้างผู้เชี่ยวชาญด้านกัมมันตรังสีเพื่อตรวจสอบบ้านของคุณ. จ้างมืออาชีพตรวจสอบถ้าคุณต้องการผลการตรวจสอบอย่างเป็นทางการ. สังเกตความรุนแรงของอาการภูมิแพ้. เฝ้าระวังอาการแปลกๆ หรืออาการของโรคใหม่ๆ. ตรวจสอบการก่อสร้างในบ้านและละแวกใกล้เคียง.
https://www.wikihow.com/Test-the-Air-Quality-in-Your-Home https://www.wikihow.com/Test-the-Air-Quality-in-Your-Home https://www.wikihow.com/Test-the-Air-Quality-in-Your-Home
Doing Air Quality Tests Yourself Getting Professional Help Watching for Signs of Poor Air Quality